Kort fortalt, så er den væsentligste forskel for dig opsætningen. Ved et non-woven tapet påføres limen på væggen, hvor man ved et papirstapet skal påføre limen på bagsiden af tapetet og lade det trække et kort stykke tid. Der kan derfor være en smule flere faldgrupper ved opsætning af papirstapet, men dermed ikke sagt, at alle ikke kan gøre det. Når vi sender et tapet afsted til dig, medsender vi altid en udførlig guide. Ønsker du at sætte dig ind i processen allerede nu, kan du finde vejledning i vores online guides til opsætning af tapet.